Suchinthana/ta-wikipedia huggingface dataset:
குவாம்

குவாம் (Guam, ; சமோரோ: Guåhån) என்பது மேற்கு பசிபிக் பெருங்கடலில் அமைந்துள்ள ஒரு தீவு ஆகும். இது ஐக்கிய அமெரிக்காவின் உள்முகப்படுத்தப்படாத ஆட்சிக்குட்பட்ட ஐந்து பிரதேசங்களில் ஒன்றாகும்.

இத்தீவின் தலைநகர் அகாத்னா ஆகும். மக்கள் அடர்த்தி அதிகமான நகரம் டெடேடோ ஆகும். 2017 கணக்கெடுப்பின்படி, குவாமில் 162,742 பேர் வசிக்கின்றனர். குவாம் மக்கள் பிறப்பினால் அமெரிக்கக் குடியுரிமை பெற்றவர்கள். குவாமின் மொத்தப் பரப்பளவு 210 சதுர மைல் (544 கிமீ2). மக்கள்தொகை அடர்த்தி 770/சதுரமைல் (297/சகிமீ). ஓசியானியாவில் அமைந்துள்ள இத்தீவு, மரியானா தீவுகளில் அமைந்துள்ள தீவுகளில் மிகவும் பெரியதும், மைக்குரோனீசியாவில் உள்ள மிகப்பெரும் தீவும் ஆகும். இத்தீவின் மிக உயர்ந்த புள்ளி லாம்லாம் மலை ஆகும். இதன் உயரம் கடல்மட்டத்தில் இருந்து 406 மீட்டர்கள் ஆகும்.

இத்தீவின் ஆதிகுடிகளான சமோரோக்கள் கிமு 2000 ஆம் ஆண்டுகளில் இங்கு குடியேறினர். போர்த்துக்கீச நாடுகாண் பயணி பெர்டினென்ட் மகலன் 1521 மார்ச் 6 இல் இங்கு முதன் முதலில் வந்திறங்கிய முதலாவது ஐரோப்பியர் ஆவார். 1668 இல் எசுப்பானியர்கள் குடியேறினர். எசுப்பானியக் கத்தோலிக்க மதப்பரப்புனர் தியேகோ லூயிசு டி சான் விட்டோரெசு என்பவரே முதலில் இங்குவந்தார். 16-ஆம் நூற்றாண்டிற்கும், 18-ஆம் நூற்றாண்டிற்கும் இடைப்பட்ட காலத்தில் எசுப்பானிய மணிலா வணிகர்கள் இங்கு வந்து தங்கிச் செல்லும் இடமாக இருந்தது வந்தது. எசுப்பானிய அமெரிக்கப் போர்க் காலத்தில், ஐக்கிய அமெரிக்கா 1898 சூன் 21 இல் குவாமை எசுப்பானியர்களிடம் இருந்து கைப்பற்றியது. 1898 பாரிசு உடன்படிக்கையின் படி, 1998 திசம்பர் 10 இல் எசுப்பானியா குவாமை அமெரிக்காவுக்குத் தந்தது. ஐக்கிய நாடுகள் அவையின் 17 சுய-ஆட்சியற்ற பிராந்தியங்களில் குவாமும் ஒன்றாகும்.

இரண்டாம் உலகப் போருக்கு முன்னர், குவாம், அமெரிக்க சமோவா, ஹவாய், வேக் தீவு, பிலிப்பீன்சு ஆகிய ஐந்து பிரதேசங்களும் பசிபிக் பெருங்கடலில் அமைந்திருந்த அமெரிக்க ஆட்சிக்குட்பட்ட பிரதேசங்களாக இருந்தன. 1941 திசம்பர் 7 இல், பேர்ள் துறைமுகத் தாக்குதல் நடந்த சில மணி நேரத்தின் பின்னர், குவாம் சப்பானியரால் கைப்பற்றப்பட்டது. சப்பான் இரண்டரை ஆண்டுகள் குவாமைத் தமது கட்டுப்பாட்டில் வைத்திருந்தது. சப்பானியரின் ஆட்சிக் காலத்தில் குவாம் மக்கள் சப்பானியர்களிடம் இருந்து பெரும் அச்சுறுத்தலுக்குள்ளாகியிருந்தனர். பலர் கொல்லப்பட்டனர். மேலும் கட்டாயவேலை, பாலியல் துன்புறுத்தல் போன்றவற்றுக்கு உள்ளாகியிருந்தனர். 1944 சூலை 21 இல் அமஎரிக்கா குவாமை மீண்டும் கைப்பற்றியது. 1960கள் முதல், குவாமின் பொருளாதாரம் சுற்றுலாத்துறையிலும், அமெரிக்கப் படைத்தளங்களிலும் தங்கியுள்ளது.

வரலாறு

குவாம், மற்றும் வடக்கு மரியானா தீவுகளின் ஆரம்பகால குடியேறிகள் தென்கிழக்காசியாவில் இருந்து கிமு 2000 ஆம் ஆண்டுகளில்  ஆஸ்திரனேசிய மக்கள் என நம்பப்படுகிறது. இவர்களே தற்போதைய சமோரோ மக்கள் என இனங்காணப்படுகின்றனர்.

பண்டைய சமோரோ சமூகத்தில் நான்கு பிரிவினர் இருந்தனர்: சமோரி (தலைவர்கள்), மட்டுவா (மேல்குடி), அச்சோட் (நடு வகுப்பு), மனாச்சங்கு (கீழ்ப்பிரிவு) ஆகியோர். மட்டுவா என்ற மேல்குடியினர் மீன்பிடி வளங்கள் நிறைந்த கரையோரப் பகுதிகளில் வாழ்ந்தனர். கீழ்ப்பிரிவினர் குவாமின் உட்பகுதிகளில் வாழ்ந்தனர். இவர்களை விட மருத்துவத் துறையில் தேர்ச்சி பெற்றோர் "மக்கானா" என அழைக்கப்பட்டனர். குவாம் சமூகம் தாய்வழி வம்சத்தைக் கொண்டவர்கள்.

மேற்கோள்கள்

வெளி இணைப்புகள் 
 மரியானாஸ் வரைட்டி - குவாமின் செய்திகள்
 பசிபிக் டெய்லி நியூஸ் 
 குவாமின் வரலாறு
 குவாமின் நிழைவாயில் 

ஐக்கிய அமெரிக்க அரசியல் பிரிவுகள்
முன்னாள் எசுப்பானியக் குடியேற்றங்கள்
பசிபிக் பெருங்கடல் தீவுகள்
மைக்குரோனீசியா
ஓசியானியா தீவுகள்
நெட்டாண்டு

நெட்டாண்டு (Leap Year) என்பது பருவ மற்றும் வானவியல் ஆண்டுடன் நாட்காட்டியை ஒருமுகப்படுத்தும் நோக்கில் கூடுதலாக ஒரு நாளையோ கிழமையையோ மாதத்தையோ கொண்டது ஆண்டாகும். எடுத்துக்காட்டாக பிப்ரவரி மாதத்தில் 28 நாட்களுக்குப் பதில் 29 நாட்கள் வரும் ஆண்டை குறிப்பிடலாம். பருவங்களும் வானவியல் நிகழ்வுகளும் சரியாக ஒரே நாள் இடைவெளியில் நடைபெறுவதில்லை. எனவே, ஒரே அளவு நாட்களைக் கொண்ட நாட்காட்டி, காலப்போக்கில் அது நடக்கவேண்டிய பருவத்தில் இருந்து நகரும். இந்த நகர்வை ஓர் ஆண்டின் ஒரு நாளையோ கிழமையையோ மாதத்தையோ கூடுதலாக இணைப்பதன் மூலமாக சரிசெய்யலாம். நெட்டாண்டு அற்ற ஓராண்டு சாதாரண வருடம் என அழைக்கப்படுகிறது.

கிரெகோரியின் நாட்காட்டி 
இன்று பரவலாக பயன்பாட்டில் உள்ள கிரெகொரியின் நாட்காட்டியானது பிப்ரவரி மாதத்துக்கு கூடுதலான 29வது நாளை, நான்கால் வகுக்கப்படும் எண்ணிக்கையிலான ஆண்டுகளுக்கு சேர்க்கின்றது. எவ்வாறெனினும் நூற்றாண்டு ஆண்டுகளில் 400 ஆல் வகுக்கப்படும் ஆண்டுகளுக்கு மட்டுமே இது சேர்க்கப்படுகிறது. எடுத்துக்காட்டாக, 1600, 2000 என்பன நெட்டாண்டுகளான அதேசமயம் 1700, 1800, 1900 என்பன நெட்டாண்டுகளில்லை.

இதற்கான காரணம் வருமாறு:

கிரெகோரியின் நாட்காட்டியானது இளவேனிற் சம இராப்பகல் நாள் மார்ச் 21 க்கு அருகாமையில் வருமாறு வடிவமைக்கப்பட்டதாகும். இதன் மூலம் உயிர்த்த ஞாயிறு நாளானது (மார்ச் 21 அல்லது அதற்கருகில் வரும் சந்திரனின் 14வது நாளுக்கு அடுத்து வரும் ஞாயிற்றுக்கிழமையில் கொண்டாடப்படும்) இளவேனிற் சம இராப்பகல் நாள் சார்பாக்க சரியாக இருக்கும்.

சம இராப்பகல் நாள் ஆண்டானது தற்சமயம் சுமார் 365.242375 நாள் நீளமானது. கிரெகோரியின் நெட்டாண்டு விதியானது சராசரி ஆண்டுக்கு 365.2425 நாட்களை கொடுக்கிறது. 0.0001 சற்று மிகையான கூடுதல் சேர்ப்பு காரணமாக 8000 ஆண்டுகளில் நாட்காட்டியானது ஒரு நாள் பிந்தி காணப்படும். ஆனால் 8000 வருடங்களில் சம இராப்பகல் நாள் வருடமானது முன்மொழியப்படமுடியாத அளவினால் சிறியதாக காணப்படும். எனவே கிரெகோரியின் நாட்காட்டி போதுமான அளவு துல்லியம் கொண்டுள்ளது.

ஆண்டின் வகைகள்
துடிப்பண்டம்

துடிப்பண்டம் (quasar, QUASi-stellAR radio source) அல்லது பகுதி உடுக்கணக் கதிர்வீச்சு வாயில் என்பது விண்வெளியில் அமைந்திருக்கும் ஒளி உட்பட மின்காந்தக் கதிர்வீச்சு ஆற்றலை உமிழும் மிகப்பெரும் கதிர்வீச்சு வாயில் ஆகும். ஒரு துடிப்பண்டத்திலிருந்து உமிழும் ஆற்றல் பேரளவு பொலிவுள்ள விண்மீன்கள், ஏன்? பல நூறு அண்டங்களின் கூட்டு ஆற்றலை மீறும்!  தொலைநோக்கியில் ஒரு துடிப்பண்டம் ஒரு புள்ளி ஒளிவாயில் போல் தென்படும். துடிப்பண்டங்கள் அதிக சிவப்புப் பெயர்ச்சியைக் (red shift) கொண்டவை. இந்தச் சிவப்புப்பெயர்ச்சிக்கு துடிப்பண்டங்களின் நெடுந்தொலைவே காரணம் என கருதப்படுகிறது.

வெளி இணைப்புகள்
3C 273, அதிக ஆற்றல் மிக்க துடிப்பண்டம் - 
3C 273: காலவோட்டத்தில் மாறும் விண்மீன் - 
நாசா இணையதளத்தில் - 
சிவப்புப் பெயர்ச்சி  - 
துடிப்பண்டங்களின் புதிய ஒளி (ஸ்பேஸ்டெயிலி) ஜூலை 26, 2006 - 

வானியல்
கருந்துளைகள்

மேற்கோள்கள்
திருதராட்டிரன்

திருதராட்டிரன் , மகாபாரதக் கதையில் வரும் அத்தினாபுரத்தின் மன்னனான விசித்திரவீரியனின் முதல் மனைவி அம்பிகாவின் மகன் ஆவார். இவர் ஒரு பிறவிக்குருடர். காந்தாரி இவரது மனைவி ஆவார். திருதராட்டிரனுக்கு காந்தாரி மூலம் நூறு மகன்களும், துச்சலை எனும் ஒரு மகளும், பணிப்பெண் சுக்தா மூலம் யுயுத்சு என்ற மகனும் பிறந்தனர். இவரது மகன்களே கௌரவர்கள், இவர்களில் மூத்தவர் துரியோதனன் ஆவர். திருதராட்டிரன், பாண்டு மற்றும் விதுரனின் மூத்த சகோதரர் ஆகவும், பஞ்சபாண்டவர்களின் பெரியப்பாவாகவும் விளங்கினார். காந்தார தேசத்தின் இளவரசனும் சகுனி, காந்தாரியின் சகோதரன் ஆவார்.

குருச்சேத்திரப் போர்  தொடங்குவதற்கு முன் திருதராஷ்டிரனுக்கு நீதிகளை கூறும் போது, சாகாநிலை பற்றி கூறுகிறார் விதுரர். கெளவர்கள் போரில் இறவாநிலையை அடைய வேண்டும் எனும் திருதராஷ்டிரனின் ஆசையை நிறைவேற்ற விதுரர்,  சனத்குமாரரை வரவழைக்கிறார். சனத்குமாரர், சாகாநிலையை அடையும் வழிகள் குறித்து திருதராஷ்டிரனுக்கு உபதேசிக்கிறார்.

தலைமுறை அட்டவணை

மேற்கோள்கள்

மகாபாரதக் கதை மாந்தர்கள்
வி. எஸ். அச்சுதானந்தன்

வேலிக்ககத்து சங்கரன் அச்சுதானந்தன் (பிறப்பு - அக்டோபர் 20, 1923) கேரள மாநிலத்தின் இருபதாவது மற்றும் முன்னாள் முதல் அமைச்சர் ஆவார். 2011ஆம் ஆண்டு சட்டப்பேரவைத் தேர்தல்களில் இவரது கூட்டணி அறுதிப் பெரும்பான்மையைப் பெறாததால் எதிர்க்கட்சித் தலைவராகப் பணியாற்ற உள்ளார். காமரேட் வி எஸ் என்று அழைக்கப்படும் அவர், 1985 முதல் இந்திய கம்யூனிஸ்ட் கட்சி (மார்க்சிஸ்ட்)-இன் போலிட்ப்யூரோ உறுப்பினராக இருந்து வருகிறார்.

இளமைப் பருவம்
கேரளாவின் ஆலப்புழை மாவட்டம், சங்கரன் அக்கம்மா தம்பதியினருக்கு பிறந்த அச்சுதானந்தன், சிறு வயதிலேயே வறுமைக்கு உள்ளானார். தனது தாயை நான்கு வயதிலும் தந்தையைப் பதினொரு வயதிலும் இழந்த அவர், தனது ஏழாவது வகுப்புடன் பள்ளிக் கல்வியை நிறுத்தும் கட்டாயம் ஏற்பட்டது. ஒரு துணிக் கடையில் வேலை பார்க்க ஆரம்பித்த அவர், பின்னர் ஒரு கயிறுத் தொழிற்சாலையில் பணிபுரிந்தார்.

அரசியல் வாழ்க்கை 
தொழில் சங்க ஈடுபாட்டின் மூலம் அரசியலுக்கு வந்த வி.எஸ், 1938ஆம் ஆண்டு மாநில கங்கிரஸில் சேர்ந்தார். கருத்து வேறுபாடுகளால், 1940ஆம் ஆண்டு காங்கிரஸிலிருந்து வெளியேறி இந்திய கம்யூனிஸ்ட் கட்சியில் உறுப்பினர் ஆனார். பின்னர் இந்திய சுதந்திர போராட்டத்தில் பங்கு அளித்த அவர், ஐந்து வருடத்துக்கும் மேலாகச் சிறையில் அடைக்கப்பட்டார். 1964ஆம் ஆண்டு, இந்திய கம்யூனிஸ்ட் கட்சியிலிருந்து பிரிந்து சென்று இந்திய கம்யூனிஸ்ட் கட்சி (மார்க்சிஸ்ட்) நிறுவிய 32 உறுப்பினர்களுள் இவரும் ஒருவர். 
12 ஜூலை 2009 அன்று நாடாளுமன்ற தேர்தலில் ஏற்பட்ட சரிவிற்காக, கட்சி தலைமையால் கட்சியின் மார்க்சிஸ்ட் கம்யூனிஸ்ட் கட்சியின் பொலிட்பீரோவிலிருந்து அதிரடியாக நீக்கப்பட்டார்.

2011-ஆம் ஆண்டுத் தேர்தலில் வெற்றி பெற்று, பதின்மூன்றாவது சட்டமன்றத்தில் உறுப்பினர் ஆனார். இவர் மலம்புழா சட்டமன்றத் தொகுதியில் போட்டியிட்டார்.

மேற்கோள்கள்

 
 

இந்திய அரசியல்வாதிகள்
மலையாள இறைமறுப்பாளர்கள்
கேரள முதலமைச்சர்கள்
1923 பிறப்புகள்
கேரளப் பொதுவுடமைவாதிகள்
வாழும் நபர்கள்
இந்திய இறைமறுப்பாளர்கள்
கேரள அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
ஆலப்புழை மாவட்ட நபர்கள்

ரமேஷ் சென்னிதலா
சைனைட் (திரைப்படம்)

சைனைட் 2006ம் ஆண்டு வெளிவந்த ஒரு தமிழ்த் திரைப்படம். இத்திரைப்படம் ராஜீவ் காந்தியின் கொலையில் முக்கிய குற்றவாளிகளாக சந்தேகத்தின் பேரில் தேடப்பட்ட தமிழீழ விடுதலைப் புலிகளின் உறுப்பினர்களான சிவராசன், சுபா ஆகியோரின் கடைசி 20 நாட்களை அடிப்படையாக வைத்து எடுக்கப்பட்டது. இப்படத்தை எ.எம்.ஆர் ரமேஸ் இயக்கியுள்ளார்.

வெளி இணைப்புகள் 
 பிபிசி தமிழ்த் தளத்தில் இத்திரைப்படம் குறித்த வர்ணனை
 திரைப்பட புகைப்படங்கள்  
 திரைப்பட விமர்சனம்  

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
மகாகவி காளிதாஸ் (1966 திரைப்படம்)

மகாகவி காளிதாஸ் ஒரு தமிழ்த் திரைப்படம் ஆகும். இத்திரைப்படத்தில் காளிதாஸாக சிவாஜி கணேசனும் இளவரசியாராக சௌகார் ஜானகியும் நடித்திருந்தனர். காளிதாசன் அவர்களின் வாழ்க்கை வரலாறு பற்றிய படம்.

வகை 
ஆன்மிகப்படம்

கதை 

காளிதாஸ் ஒரு ஏழைக் குடிமகனாவான். தனது சிறு வயது முதலே காளி பக்தனாக இருக்கும் இவன் ஒரு முட்டாளாகவும் இருக்கின்றான். திடீரென ஒரு நாள் அரச அவையில் கவி எழுதுபவர்களுக்கான போட்டி தொடங்குகிறது. காளியின் அருளால் அப்போட்டியில் பங்குகொண்டு கவிச்சக்கரவர்த்தி ஆகின்றான். பின்னர் இவனே மகாகவி காளிதாஸ் என அழைக்கப்பெற்றான்.

மேற்கோள்கள் 

1966 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆன்மிகத் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
சிவாஜி கணேசன் நடித்த திரைப்படங்கள்
சௌகார் ஜானகி நடித்த திரைப்படங்கள்
அக்னி நட்சத்திரம் (திரைப்படம்)

அக்னி நட்சத்திரம் 1988 இல் தமிழில் வெளிவந்த திரைப்படமாகும். மணிரத்தினத்தின் இயக்கத்தில் வெளி வந்த இத்திரைப்படத்தில் பிரபு, கார்த்திக், அமலா, நிரோஷா, விஜயகுமார், ஜனகராஜ் ஆகியோர் நடித்துள்ளனர்

வகை 

நாடகப்படம்

கதை 

கௌதம் (பிரபு) மற்றும் அஷோக் (கார்த்திக்) இருவரும் பகையின் காரணமாக சண்டைகள் கொள்வர். இதன் காரணம் அஷோக்கின் தாயாரையும் கௌதமின் தாயாரையும் இவர்களது தந்தை மணம் செய்து கொண்டார் என்பதே ஆகும். மேலும் இருவரும் தங்களுக்குள் இருக்கும் பகை காரணமாக அடிக்கடி சண்டை போட்டுக் கொள்வர். இவர்கள் தந்தையின் அலுவலகப் பிரச்சினைகள் காரணமாக இவரைக் கொலை செய்யப்பட இவரின் எதிரியின் முயற்சியால் இரு சகோதரர்களும் ஒற்றுமை கொள்கின்றனர். பின்னர் தம் தந்தையினைக் கொலை செய்ய முயன்றவனை இருவரும் பழி தீர்க்கின்றனர்.

நடிகர்கள் 
 பிரபு - கௌதம்
 கார்த்திக் - அசோக்
 அமலா - அஞ்சலி
 நிரோஷா
 விஜயகுமார் - விஸ்வநாத்
 ஜெயசித்ரா - கமலா
 சுமித்ரா - சுசீலா
 வி. கே. ராமசாமி - செட்டியார்
 சனகராஜ் - லஷ்மிபதி
 எஸ். என். லட்சுமி
 டிஸ்கோ சாந்தி

பாடல்கள் 
இளையராஜா இசையமைத்துள்ள இப்படத்தின் பாடல்கள்ளி இரசிகர்களிடம் நல்ல வரவேற்பு பெற்ற பாடல்களாகும்.

விருதுகள் 
 1988 ஆம் ஆண்டுக்கான சிறந்த திரைப்படத்துக்கான தமிழக அரசின் திரைப்பட விருது  - மூன்றாவது இடம்

மேற்கோள்கள்

வெளியிணைப்புக்கள் 
 கூகிள் நிகழ்படத்துண்டினில் அக்னி நடசத்திரம் திரைப்படம். 

1988 தமிழ்த் திரைப்படங்கள்‎
பிரபு நடித்த திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
வி. கே. ராமசாமி நடித்த திரைப்படங்கள்
ஜனகராஜ் நடித்த திரைப்படங்கள்
விஜயகுமார் நடித்த திரைப்படங்கள்
12 பி (திரைப்படம்)

12 பி (12B) திரைப்படம் 2001 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் ஷாம்,  சிம்ரன், ஜோதிகா, விவேக் போன்றவர்கள் நடித்துள்ளனர். இயக்குநர் ஜீவாவின் இயக்கத்தில் வெளிவந்த திரைப்படமாகும். ஆரிசு ஜெயராஜ் படத்திற்கு இசையமைத்தார். புன்னகைப்பூவே என்ற பாடல் மிகவும் பரவலாகப் பேசப்பட்டது.

வகை 
மசாலாப்படம்

கதை 

வேலை தேடிச்செல்லும் நபரான சக்தி ஒரு அழகிய பெண்ணைப் பார்த்து மயங்குகின்றார். அவர் அப்பெண்ணின் பின்னே செல்கின்றார். மேலும் அவர் செல்ல வேண்டிய பேருந்தும் சென்றது வங்கியில் அவருக்குக் கிடைக்க வேண்டிய வேலையும் பறிபோனது. அதே வேளை கதையில் மாற்றம். இவ்வாறு அவர் வேலைக்குச் சென்றிருந்தால் என்ன நடந்திருக்கும் என்ற கற்பனைக்கதையினுள்ளும் அழைக்கப்படுகின்றோம் நாம். அவ்வாறு வேலைக்குச் செல்லும் சக்திக்கு வங்கியில் வேலை கிடைத்தது. அங்கு அவர் பின் தொடர்ந்து சென்ற பெண்ணிடம் தன் காதலை வெளிப்படுத்த முயற்சி செய்தும் பயனெதுவும் இல்லை. ஆனால் வங்கியிலிருந்த ஒரு பெண்ணால் காதலிக்கப்பட்டார். பேருந்து நிலையத்தில் பெண்ணைத் தொடர்ந்து சென்ற சக்தியோ வேலை கிடைக்காது பல துன்பங்களுக்கு ஆளாக நேரிடுகின்றது. இறுதியில் நண்பர் ஒருவரின் உதவியுடன் வாகனங்களைத் திருத்துபவராகப் பணி புரிந்தார். இவ்வாறு இருக்கும் போது அவர் பின் தொடர்ந்து சென்ற பெண்ணைப் காண்கின்றார். அவரிடம் உள்ள தன் காதலை வெளிப்படுத்துகின்றார். இருவருக்கும் ஏற்படும் காதலில் திடீரென அப்பெண்ணைத் திருமணம் செய்து கொள்ள வந்த அவள் மாமன் அவளைத் தான் காதல் செய்வதாகக் கூறுகின்றான். இப்பிரச்சனையிலிருந்து எவ்வாறு சக்தியும் அவன் காதலியும் தப்பிக்கின்றனர் என திரைக்கதை நகருகின்றது.

மேற்கோள்கள்

வெளி இணைப்புகள் 
 

2001 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
சிம்ரன் நடித்த திரைப்படங்கள்
ஜோதிகா நடித்த திரைப்படங்கள்
விவேக் நடித்த திரைப்படங்கள்
நவரசா

நவரசா (Nine Emotions) (2005) ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படத்தில் பி.ஸ்வேதா,குஷ்பு,பாபி டார்லிங் மற்றும் பலர் நடித்துள்ளது குறிப்பிடத்தக்கது.

வகை 
சுதந்திரப்படம்

கதை

பி. ஸ்வேதா தனது இளமைப்பருவத்திலிருந்து பூப்பெய்கின்றார் அச்சமயம் தனது மாமனான கௌதம் (குஷ்பு) ஒவ்வொரு இரவும் பெண்ணாக மாற்றம் அடைவதனையும் காண்கின்றாள்.மேலும் மூன்றாம் மனித இனமாகப் பிறந்த இவளின் மாமாவும் அவ்விடத்திலிருந்து ஓடி கோவகம் விழாவில் வேறொரு மூன்றாம் மனித இனத்தைச் சேர்ந்தவரைத் திருமணம் செய்து கொள்ளவதற்காகச் செல்கின்றார்.இவரைத் தேடிச் செல்லும் ஸ்வேதாவும் அங்கு பல மூன்றாம் மனித இன மக்கள் பலரை நண்பர்களாகக் கொள்கின்றார்.பின்னர் அவர்களுக்கென்ற ஒரு அழகிய கலாச்சாரத்தினையும் நேசிக்கின்றார்.

சர்வதேச திரைப்பட விழாக்களில் பங்கேற்பு

சர்வதேச திரைப்பட விழா ரோட்டர்டாம்
லையோன் ஆசிய திரைப்பட விழா, பிரான்ஸ் 
சாவோ பாலோ சர்வதேச திரைப்பட விருது பிரேசில்
சிங்கப்பூர் சர்வதேச திரைப்பட விருது 
பூசான் சர்வதேச திரைப்பட விழா, கொரியா
டாப்பேய் கோல்டன் ஹோர்ஸ் திரைப்பட விருது, தைவான்

விருதுகள்

2005 மோனாகோ சர்வதேச திரைப்பட விழா (மொனாகோ) 
 வென்ற விருது - சிறந்த துணை நடிகர்- போபி டார்லிங்
 வென்ற விருது  - Angel Independent Spirit Award - சந்தோஷ் சிவன்
2005 தேசிய திரைப்பட விருது (இந்தியா) 
 வென்ற விருது  - சில்வர் லோட்டஸ் விருது- சிறந்த வட்டார மொழித் திரைப்படம் - சந்தோஷ் சிவன்

வெளியிணைப்புகள்
சர்வதேச திரைப்பட தரவுத் தளத்தில்

2005 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
சந்தோஷ் சிவன்

சந்தோஷ் சிவன் (Santosh Sivan) இந்தியாவின் தமிழ்நாட்டைச் சேர்ந்த ஓர் இயக்குநர்,  ஒளிப்பதிவாளர், தயாரிப்பாளர் மற்றும் நடிகர் என்று அறியப்படுகிறார். 1964 ஆம் ஆண்டு பிப்ரவரி மாதம் 8 ஆம் தேதியன்று இவர் பிறந்தார். மலையாளம், தமிழ் மற்றும் இந்தித் திரைப்படங்களில் பணியாற்றியுள்ளார். இந்தியத் திரைப்படம் மற்றும் தொலைக்காட்சி நிறுவனத்தில்  பட்டம் பெற்ற சந்தோஷ் சிவன் 55 திரைப்படங்கள் மற்றும் 50 ஆவணப்படங்களை முடித்துள்ளார். இந்தியாவின் சிறந்த ஒளிப்பதிவாளர்களில் ஒருவராகவும் இவர் கருதப்படுகிறார். பன்னிரண்டு தேசிய திரைப்பட விருதுகள், ஆறு பிலிம்பேர் விருதுகள், நான்கு கேரள மாநில திரைப்பட விருதுகள் மற்றும் மூன்று தமிழ்நாடு மாநில திரைப்பட விருதுகள் ஆகியவற்றை பெற்றுள்ளார்.

இயக்கத்தில் வெளிவந்த திரைப்படங்கள்
 அனந்தபத்ரம்
 அசோகா (திரைப்படம்) (சாம்ராட் அசோகா)
 நவரசா
 தீவிரவாதி (திரைப்படம்)
 மல்லி (திரைப்படம்)
 ஹேலோ

இவர் பணியாற்றிய திரைப்படங்கள் 
 அப்பரிச்சித்தான் (இந்தி)
 பிரைட் அண்ட் பிரீஜுட்டைஸ் (ஆங்கிலம்)
 வனப்பிரஸ்தம் (மலையாளம்)
 இருவர் (தமிழ்)
 பெருந்தச்சன் (மலையாளம்)
 காலப்பனி (தமிழ்,இந்தி,மலையாளம்)
 ஜோதா (மலையாளம்)
 அகம் (மலையாளம்)
 வியூகம் (மலையாளம்)
 இந்த்ரஜாலம் (மலையாளம்)
 தளபதி (தமிழ்)
 ரோஜா (தமிழ்)
 உயிரே (தமிழ்)
 ராவணன் (தமிழ்)
 துப்பாக்கி (தமிழ்)
 உருமி (தமிழ், மலையாளம் மற்றும் இந்தி)

பெற்றுள்ள சிறப்புகள்
 பத்மசிறீ விருது (2014)

மேற்கோள்கள்

வெளியிணைப்புகள்

சந்தோசு சிவன் வலைத்தளம்

இந்தியத் திரைப்பட இயக்குநர்கள்
தமிழ்த் திரைப்பட இயக்குநர்கள்
தமிழ்த் திரைப்பட ஒளிப்பதிவாளர்கள்
தமிழக அரசு திரைப்பட விருது வெற்றியாளர்கள்
1964 பிறப்புகள்
வாழும் நபர்கள்
கேரள மாநில திரைப்பட விருது வென்றவர்கள்
தென்னிந்திய பிலிம்பேர் விருதுகளை வென்றவர்கள்
பத்மசிறீ விருது பெற்ற கலைத் துறையினர்
ரன் (திரைப்படம்)

ரன் (Run) திரைப்படம் 2002 ஆம் ஆண்டு வெளிவந்த தமிழ்த் திரைப்படமாகும்.லிங்குசாமியின் இயக்கத்தில் வெளிவந்த திரைப்படத்தில் மாதவன், மீரா ஜாஸ்மின், விவேக், ரகுவான் மற்றும் பலர் நடித்திருப்பது குறிப்பிடத்தக்கது. மேலும் நடிகை மீராஜாஸ்மின் அறிமுகமான முதல் தமிழ்த்  திரைப்படமாகும்.</ref>

வகை 
மசாலாப்படம்

கதை 

திருச்சியிலிருந்து சென்னையில் இருக்கும் மாமாவின் வீட்டிற்குச் செல்லும் நாயகனான மாதவன் அங்கு மீராவைப் பார்த்து காதல் கொண்டு அவர் பின்னால் செல்கின்றார். ஆனால் பல முறை மீரா தன் அண்ணன் ஒரு பெரிய தாதா எனக் கூறியும் அவள் பின்னே செல்கின்றார். பின்னர் இருவரும் காதலிக்கின்றனர். இதனை அறிந்து கொள்ளும் அவள் அண்ணன் மாதவனைக் கொல்ல பல முறை முயற்சி செய்தும் இயலாமல் இறுதியில் மாதவனால் தாக்கப்படுகின்றான். பின்னர் மாதவனும் மீராவும் சேர்ந்து கொள்கின்றனர்.

விருதுகள் 

வென்ற விருதுகள் - பில்ம்பேர் விருது தெற்காசியா 2002- சிறந்த நடிகர்- மாதவன்
வென்ற விருதுகள் - பில்ம்பேர் விருது தெற்காசியா 2002- சிறந்த புதுமுக நடிகை - மீரா ஜாஸ்மின்
வென்ற விருதுகள் - பில்ம்பேர் விருது தெற்காசியா 2002- சிறந்த நகைச்சுவையாளர் -விவேக்

மேற்கோள்கள்

2002 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
மாதவன் நடித்த தமிழ்த் திரைப்படங்கள்
விவேக் நடித்த திரைப்படங்கள்
ரகுவரன் நடித்த திரைப்படங்கள்
மீரா ஜாஸ்மின் நடித்த திரைப்படங்கள்
சுவிட்சர்லாந்தில் படமாக்கப்பட்ட திரைப்படங்கள்
ஆறு (திரைப்படம்)

ஆறு (Aaru) 2005 ஆம் ஆண்டு வெளிவந்த தமிழ்த் திரைப்படமாகும். ஹரியின் இயக்கத்தில் வெளிவந்த இத்திரைப்படத்தில் சூர்யா, திரிஷா மற்றும் பலர் நடித்துள்ளனர்.

வகை 
மசாலாப்படம்

நடிகர்கள் 
 சூர்யா (நடிகர்) - ஆறுமுகம் (ஆறு)
 ஆஷிஷ் வித்யார்த்தி - விஸ்வநாதன்
ராஜ் கபூர் - பூமி நாதன்
 திரிசா - மகாலட்சுமி
 வடிவேலு (நடிகர்) - சுமோ (சுண்டிமோதரம்)
 கலாபவன் மணி
 மாளவிகா அவினாஷ்
 ஐசுவரியா -சரோஜா
 ஜெய பிரகாஸ் ரெட்டி - ரெட்டி
 தாரிகா
 தம்பி ராமையா
 டெல்லி கணேஷ்
 நிழல்கள் ரவி - மகாலட்சுமியின் தந்தை
 மதன் பாப்

கதை 

விஷ்வனாதனுக்குக் கூலியாளாக இருக்கும் ஆறு (சூர்யா) தனது எஜமானரான விஷ்வனாதனுக்காக (அசிஷ் விஷ்யாத்ரி) பல கொடிய செயல்களைத் துணிந்து செய்கின்றார். ஆனால் விஷ்வனாத்தின் பரம எதிரியான ரெட்டியினால் பல பிரச்சனைகள் வரவே அவருக்கு எதிராக ஆறுவை மோதச் சொல்கின்றார். ஆனால் விஷ்வனாத்தின் சூழ்ச்சியினால் ஆறுவின் நெருங்கிய நண்பர்கள் கொல்லப்படவே பின்னைய காலங்களில் முதலாளியின் சூழ்ச்சிகளை அறிந்து கொள்கின்றார் ஆறு. பின்னர் தனது முதலாளியைப் பழி வாங்குகின்றார்.

மேற்கோள்கள்

2005 தமிழ்த் திரைப்படங்கள்‎
சூர்யா நடித்துள்ள திரைப்படங்கள்
திரிசா நடித்த திரைப்படங்கள்
வடிவேலு நடித்த திரைப்படங்கள்
டெல்லி கணேஷ் நடித்த திரைப்படங்கள்
நிழல்கள் ரவி நடித்த திரைப்படங்கள்
தம்பி ராமையா நடித்த திரைப்படங்கள்
ஹரி இயக்கிய திரைப்படங்கள்
இந்தியத் தமிழ்த் திரைப்படங்கள்
தம்பி (2006 திரைப்படம்)

தம்பி (Thambi) 2006 ஆம் ஆண்டு வெளிவந்த இந்தியத் தமிழ்த் திரைப்படமாகும். இயக்குநர் சீமானின் இயக்கத்தில் வெளிவந்த இத்திரைப்படத்தில் மாதவன், பூஜா, பிஜூ மேனன் ஆகியோர் முக்கிய கதாபாத்திரத்தில் நடித்திருந்தனர். இந்த படம் மிகப்பெரிய வெற்றிப்படமாக அமைந்தது.

நடிகர்கள் 
 தம்பி வேலு தொண்டைமான் மாதவன்
 பூஜா - அர்ச்சனா
 வடிவேலு நாதரசு 
 பிஜூ மேனன் - சங்கரா பாண்டியன்
 இளவரசு - சங்கராயன் 
 சண்முகராஜன் - சரவண பாண்டியன் 
 ராஜ்கபூர் - காவலர்
 மணிவண்ணன் 
 மனோபாலா 
 வினோத் ராஜ்
 வாகை சந்திரசேகர் 
 ராகசுதா
 சுமித்ரா 
 சசிகுமார் சுப்பிரமணி

மேற்கோள்கள் 

2006 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
வித்தியாசாகர் இசையமைத்த திரைப்படங்கள்
வடிவேலு நடித்த திரைப்படங்கள்
மணிவண்ணன் நடித்த திரைப்படங்கள்
மாதவன் நடித்த தமிழ்த் திரைப்படங்கள்
மனோபாலா நடித்த திரைப்படங்கள்
சுமித்ரா நடித்த திரைப்படங்கள்
பண்டாரநாயக்க-செல்வநாயகம் ஒப்பந்தம், 1957

பண்டாரநாயக்க-செல்வநாயகம் ஒப்பந்தம், 1957 ஜூலை 26, 1957 அன்று அப்போதைய இலங்கைப் பிரதமர் எஸ். டபிள்யூ. ஆர். டி. பண்டாரநாயக்காவுக்கும் இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகம் அவர்களுக்கும் இடையே ஏற்படுத்தப்பட்ட ஒப்பந்தத்தைக் குறிக்கும்.

தனிச் சிங்களச் சட்டம், இந்தியத் தமிழ் தோட்டத் தொழிலாளர் குடியுரிமை பறிப்பு, தமிழ்ப் பிரதேசங்களில் அத்துமீறிய குடியேற்றங்களினால் ஆத்திரமடைந்து பல்வேறு வகையான (பொதுவாக வன்முறையற்ற) போராட்டங்களில் ஈடுபட்ட தமிழர்களை ஓரளவுக்கு சமாதானப்படுத்தும் நோக்குடன் இந்த ஒப்பந்தம் பண்டாரநாயக்காவால் கைச்சாத்திடப்பட்டது.

குடியேற்றத் திட்டம்
குடியேற்றத் திட்டங்களைப் பொறுத்தவரை, பிரதேச சபைகளுக்குத் தரப்படும் அதிகாரங்களுள், அப்பிரதேசத்துள் குடியேற்றப்படுபவரை தெரிவு செய்வதும் அங்கு வேலைக்கு ஆட்களை நியமிக்கும் பொறுப்பும் அடங்கும் என்பதில் இவ்வொப்பந்தத்தில் உடன்பாடு ஏற்பட்டது.

ஒப்பந்த முறிவு
இவ்வொப்பந்தத்தை எதிர்த்து ஒக்டோபர் 4, 1957 இல் ஜே. ஆர். ஜெயவர்த்தனா உட்பட பல சிங்களத் தலைவர்கள் பலரும் கண்டிக்கு நடத்திய எதிர்ப்பு யாத்திரை காரணமாகவும் பௌத்த பிக்குகள் பலரும் தீவிரமாக எதிர்த்தமையாலும் இவ்வொப்பந்தம் நடைமுறைப் (அமுல்) படுத்தப்படவில்லை.

வெளி இணைப்புகள் 
 பண்டாரநாயக்கா-செல்வநாயம் ஒப்பந்தம், 1957  - 
 http://valaippoo.yarl.net/archives/001384.html 
 பண்டா-செல்வா ஒப்பந்தம் - ஐம்பதாம் ஆண்டு நிறைவு (டி.பி.எஸ்.ஜெயராஜ்)  -

மேற்கோள்கள்

இலங்கை அரசியல்
திமிரு

திமிரு (Thimiru) 2006 ஆம் ஆண்டு வெளிவந்த தமிழ்த் திரைப்படமாகும். தருண் கோபியின் இயக்கத்தில் வெளிவந்த இத்திரைப்படத்தில் விஷால், ரீமா சென், சிரேயா ரெட்டி போன்ற பலர் நடித்துள்ளனர்.

வகை 
மசாலாப்படம்

கதை 

மதுரையிலிருந்து சென்னையில் அமையப்பெற்றிருக்கும் கல்லூரியில் மருத்துவப் படிப்பை மேற்கொள்ள வரும் கணேஷ் (விஷால்) பல கும்பல்களால் தமிழ் நாட்டின் பல பகுதிகளிலும் வலை விரித்துத் தேடப்படுகின்றார்.பின்னர் கல்லூரியில் படிக்கும் சக மாணவனால் கொலை செய்யப்படவிருந்த சிறீமதியைக் (ரீமா சென்) காப்பாற்றுகின்றார்.பின்னர் கணேஷ் மீது காதல் கொள்ளும் சிறீமதி பல முயற்சிகளினால் பேருந்து நிலையத்தில் தெரிவிக்க முயலும் போது அங்கு வரும் கும்பல்களால் அவரின் காதல் தடைப்பட்டது.அங்கு வரும் கும்பல்கள் கணேஷால் மதுரையில் திருமணம் செய்ய மறுக்கப்பட்ட ஈஷ்வரியின் (சிரேயா ரெட்டி) காவலர்களாவர்.ஈஷ்வரியின் வற்புறுத்தலை பல முறை மறுத்த கணேஷ் ஈஷ்வரி தன்னைக் கொலை செய்ய வரும் போது திடீரென தள்ளிவிடும் பொழுது ஏற்படும் விபத்தில் மின்சாரத்தினால் தாக்கப்படும் ஈஷ்வரி பின் தனது அண்ணனிடம் தனக்கு கிடைக்காத கணேஷ் வேறொருவரையும் திருமணம் செய்யக் கூடாது எனவும் கூறிவிட்டு மரணிக்கின்றாள்.

மேற்கோள்கள்

வெளியிணைப்புகள்
 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
மதுரைக்களத் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
அறிமுக இயக்குநர் திரைப்படங்கள்
விஷால் நடித்த திரைப்படங்கள்
சாமி (திரைப்படம்)

சாமி (Saamy) 2003 ஆம் ஆண்டு வெளிவந்த தமிழ்த் திரைப்படமாகும். ஹரி இயக்கத்தில் வெளிவந்த இத்திரைப்படத்தில் விக்ரம், திரிஷா, விவேக் மற்றும் பலர் நடித்திருந்தனர்.

நடிகர்கள்

 விக்ரம் - ஆறுசாமி
 திரிசா - புவனா
 கோட்டா சீனிவாச ராவ் - பெருமாள் பிச்சை
 விவேக் வெங்கட்ராமன் அய்யர்
 ரமேஷ் கண்ணா - பரமசிவன்
 விஜயகுமார் - சாமியின் தந்தை
 டெல்லி கணேஷ்- புவனாவின் தந்தை
 சுமித்ரா - புவனாவின் தாய்
 வெண்ணிற ஆடை மூர்த்தி - புவனாவின் தாத்தா
 மனோரம்மா - புவனாவின் பாட்டி
 பொன்னம்பலம் (நடிகர்) - அண்ணாச்சி
 இளவரசு

வகை 
மசாலாப்படம்

கதைச் சுருக்கம்

பாடல்கள் 
இது ஹாரிஸ் ஜயராஜ் இசையமைப்பில் வெளியான திரைப்படமாகும்.

மேற்கோள்கள்

2003 தமிழ்த் திரைப்படங்கள்‎
விக்ரம் நடித்துள்ள திரைப்படங்கள்
மனோரமா நடித்த திரைப்படங்கள்
இந்தியத் தமிழ்த் திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
விவேக் நடித்த திரைப்படங்கள்
திரிசா நடித்த திரைப்படங்கள்
விஜயகுமார் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
டெல்லி கணேஷ் நடித்த திரைப்படங்கள்
ஹரி இயக்கிய திரைப்படங்கள்
ஆய்த எழுத்து (திரைப்படம்)

ஆய்த எழுத்து இத்திரைப்படம் 2004 ஆம் ஆண்டில் வெளிவந்த தமிழ்த் திரைப்படமாகும். மணிரத்னத்தின் இயக்கத்தில் வெளிவந்த இத்திரைப்படம் தமிழிலும் ஹிந்தியில் யுவா எனவும் வெவ்வேறு நடிகர்களைக் கொண்டு ஒரே சமயத்தில் எடுக்கப்பட்டது குறிப்பிடத்தக்கது.

கதை 

மூன்று இளைஞர்கள் பாலமொன்றில் சந்தித்துக் கொள்கின்றனர். அவர்களில் இன்பசேகர் (மாதவன்) ஓர் அடிதடிகுணம் கொண்டவன். அவன் மைக்கேலை (சூர்யா) அப்பாலத்தில் சுட்டு வீழ்த்துகின்றான். இச்சம்பவத்தை நேரில் பார்க்கிறான் அர்ஜூன் (சித்தார்த்). இதனை அனைவருக்கும் தெரிவுபடுத்துகின்றான். இச்சம்பவத்தின் பின் மைக்கேல் வைத்தியசாலையில் அனுமதிக்கப்படுகின்றான். பின்னர் மூவரும் எவ்வாறு இச்சூழ்நிலைக்கு ஆளாக்கப்பட்டனர் என்பதனை அவர்களின் வாழ்க்கைக் கதைகளை திரைப்படம் விளக்குகின்றது. கல்லூரி மாணவனான மைக்கேல் அரசியலில் நடக்கும் அநீதிகளை மக்களுக்கு விளக்கி அவர்களுக்கு விழிப்புணர்வை ஏற்படுத்துகின்றான். இதனையறிந்த அரசியல்வாதிகள் அவனைக் கொல்வதற்காக இன்பசேகரைப் பயன்படுத்துகின்றனர். இன்பசேகர் கூலிக்காக கொலை கொள்ளை போன்ற பல தீய செயல்களில் ஈடுபட்டு வருபவன். இருப்பினும் அவன் தன் மனைவி சசி (மீரா ஜாஸ்மின்) மீது அளவு கடந்த அன்பைக் கொண்டிருந்தான். கீதாவைக் காதலிக்கும் மைக்கேல் அவளைத் திருமணம் செய்வதற்காக ஆயத்தமான வேளையில் இன்பசேகரின் துப்பாக்கி குண்டுகளில் காயப்பட்டு பாலத்திற்கு அருகில் இருந்த நதியில் வீழ்கின்றான். இதனை அமெரிக்காவிற்குச் சென்று கல்வி பயில இருந்த மாணவனான சித்தார்த் தனது காதலியான மீராவைச் (திரிஷா) சந்திப்பதற்காக அவசரமாக மைக்கேலின் மோட்டார் வண்டியில் சென்ற போது மைக்கேல் சுட்டு வீழ்த்தப்படுவதைப் பார்த்தான்.

மேற்கோள்கள்
 

2004 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஏ. ஆர். ரகுமான் இசையமைத்த திரைப்படங்கள்
மாதவன் நடித்த தமிழ்த் திரைப்படங்கள்
சித்தார்த் நடித்த திரைப்படங்கள்
மீரா ஜாஸ்மின் நடித்த திரைப்படங்கள்
மணிரத்னம் இயக்கிய திரைப்படங்கள்
பிரேமதாசா விடுதலைப்புலிகள் ஒப்பந்தம், 1989 - 1990

பிரேமதாசா புலிகள் ஒப்பந்தம் தமிழீழ விடுதலைப் புலிகளுக்கும் அப்போதையை இலங்கை ஜனாதிபதி பிரேமதாசாவுக்குமிடையே ஏற்படுத்தப்பட்ட உத்யோகபூர்வமற்ற ஒரு ரகசிய உடன்படிக்கையை குறிக்கின்றது.  இந்திய இலங்கை ஒப்பந்தம், 1987 காரணமாக இலங்கையில் இருந்த இந்திய சமாதானப் படைகளை வெளியேற்றும் நோக்குடன் இவ்வுடன்படிக்கை அமைந்தது.  இவ்வுடன்படிக்கை 1990 இறுதிப்பகுதியில் முறிவடைந்தது.  தமிழீழ விடுதலைப் புலிகளாலேயே பிரேமதாசா பின்னர் கொலை செய்யப்பட்டார் என பொதுவாக கருதப்படுகின்றது.  

இலங்கை இனப்பிரச்சினை
விக்கித்தரவில்லாதவை
தீஃவ்: டெட்லி சாடோஸ்

தீவ்ப்: டெட்லி சாடோஸ்(thief:deadly shadows) தமிழில் திருடன்: பயங்கர நிழல்கள் இந்நிகழ்பட ஆட்டம் தீவ்ப் ஆட்டத் தொடர்களின் மூன்றாம் வெளியீடாகும்.முந்தைய இருபாகங்களில் இருந்தும் முற்றிலும் மாறுபட்டு தந்திரக் காட்சிகளில் அவ்விரு ஆட்டங்களிலும் சிறந்ததாக காணப்படுகின்றது.மேலும் இதனை எக்ஸ் பாக்ஸிலும் மைக்ரோசாப்ட் விண்டோஸிலும் ஆடமுடியும். தீஃப் தொடரின் மறு ஆக்கம் இடாசு மாண்ரியலால் 2014இல் வெளியானது.

கதை 

காரெட் என்பவனால் பல இடங்களின் பல திருட்டுக்கள் நடைபெறுகின்றன.இவ்வாறு காரெட் தனது திருட்டுப் பயணங்களை அரண்மனை,பாகன்களின் இடம்,பேய்களின் கப்பல்,மற்றும் பல இடங்களின் மேற்கொள்கின்றான்.இவ்வாறு இருக்கும் பொழுது இவனுக்கு இரகசிய சமூகம் ஒன்றினால் ஒரு வேலை வழங்கப்படுகின்றது.அதாவது பல இடங்களில் மறைத்து வைத்திருக்கப்பட்டிருக்கும் ஒரு பிரிக்கப்பட்ட சின்னத்தைச் சேர்த்து ஒரு இடத்தில் ஒட்ட வேண்டும்.இதனை காரட்டும் செய்கின்றான்.இவ்வாறு இவன் செய்வதை நாம் செய்வதே இந்நிகழ்பட ஆட்டத்தின் சிறப்பம்சமாகும்.

ஆட்டத்திலிருந்து சில காட்சிகள்

மேற்கோள்கள் 

நிகழ்பட ஆட்டங்கள்
விண்டோஸ் விளையாட்டுக்கள்
போயிங் 737

போயிங் 737 (Boeing 737) உலகின் மிகப் பிரபலமான பயணிகள் வானூர்தியாகும். போயிங் நிறுவனத்தால் 1967 ஆம் ஆண்டிலிருந்து தொடர்ச்சியாகத் தயாரிக்கப்படும் இவ்வகை விமானங்கள் இதுவரை 5,000க்கும் அதிகம் உற்பத்தி செய்யப்பட்டுள்ளன. ஏறத்தாழ 1,250 பாவனையில் உள்ளன. சராசரியாக ஒவ்வொரு ஐந்தாவது நிமிடத்திலும் ஒரு போயிங் 737 விமானம் பறக்கத் தொடங்குகிறது அல்லது தரையிறங்குகிறது என்று கணிப்பிடப்பட்டுள்ளது.

வெளி இணைப்புகள் 

 737 page on Boeing.com
 The 737 Story on FlightInternational.com

மேற்கோள்கள்

போயிங் வானூர்திகள்
ஜோர்ச் லூகாஸ்

ஜார்ச் வால்டன் லூகாஸ் ஜூனியர் (George Walton Lucas, Jr. பி. மே 14, 1944) உலகப்புகழ் பெற்ற அகடமிய விருதுக்கு பலமுறை பரிந்துரைக்கப்பட்ட இயக்குனராவார். இவர் தனது படைப்புகளான ஸ்டார் வார்ஸ் மற்றும் இண்டியானா ஜோன்ஸ் போன்ற படைப்புகள் முலம் நன்கு அறியப்பட்டவர். அமெரிக்காவின் தலைசிறந்த இயக்குனராகவும் வியாபார ரீதியில் வெற்றி கொள்ளும் இயக்குநர்களிலும் ஒருவராவார்.

மேற்கோள்கள்

1944 பிறப்புகள்
ஸ்டார் வார்ஸ்
வாழும் நபர்கள்
அமெரிக்கத் திரைப்படத் தயாரிப்பாளர்கள்
ஆங்கில அமெரிக்கர்கள்
அமெரிக்கத் திரைப்பட இயக்குநர்கள்
அமெரிக்க ஆண் திரைப்பட நடிகர்கள்
த டெரரிஸ்ட்

த டெரரிஸ்ட் (The Terrorist) திரைப்படம் 1998 ஆம் ஆண்டு வெளிவந்த தமிழ்த் திரைப்படமாகும்.சந்தோஷ் சிவன் இயக்கத்தில் வெளிவந்த இத்திரைப்படம் ராஜீவ் காந்தி தற்கொலைத் தாக்குதலுடன் ஒத்தே இருப்பதும் குறிப்பிடத்தக்கது. 1998 ஆம் ஆண்டிற்குரிய சிறந்த தமிழ்த் திரைப்படத்துக்கான தேசிய விருது இப்படத்திற்கு கிடைத்தது.

கதை 

விடுதலை இயக்கமொன்றில் முக்கிய உறுப்பினராக இருக்கும் பெண்ணான மல்லி (ஆயிஷா தக்கர்) அங்கிருப்பவர்களின் வேண்டுகோளுக்கிணையவும் தனது விருப்பத்தின்படியும் அரசியல் தலைவர் ஒருவரைத் தற்கொலைத் தக்குதலில் கொள்வதற்காகச் செல்கின்றார்.இவரது இத்தற்கொலைத் தாக்குதலிற்காக இந்தியாவில் அமைந்திருக்கும் ஒரு கிராமத்தில் செல்வதற்கு ஏற்பாடுகளும் செய்யப்படுகின்றன.அதே சமயம் தனது சொந்த இடத்திலிருந்து செல்லும் வழியில் பிராமணச் சிறுவனொருவனினால் உதவி செய்யப்பட்டு அங்கிருக்கும் கண்ணிவெடிகளைத் தாண்ட உதவப்படுகின்றாள் மல்லி.அவளை அனுப்பிய பின்னர் அங்கு வரும் இராணுவத்தினரால் அச்சிறுவன் சுட்டு வீழ்த்தப்படுவதையும் உணர்கின்றாள் மல்லி.பின்னர் இந்தியாவின் வள்ளம் மூலம் வந்திறங்கும் மல்லி கிராமம் ஒன்றில் உள்ள வயோதிபரிடம் ஆராய்ச்சியாளர் என்ற பொய்யைக்கூறி அங்கு குடி கொள்கின்றாள் மல்லி.அங்கு அவளைத் தன் மகள் போல அன்பு செலுத்தும் அவ்வயோதிபர் பின்னர் அவள் கர்ப்பபிணிப் பெண் என்பதனையும் உணர்கின்றார்.இதற்கிடையில் அரசியல் தலைவரைக் கொல்வதற்கான நேரம் நெருங்கியது.அங்கிருந்து தற்கொலைத் தாக்குதலிற்கு ஆயத்தம் செய்து கொண்டு செல்கின்றாள்.இதற்கிடையில் வயோதிபரின் மனைவியும் நோய்வாய்ப்பட்டு படுத்த படுக்கையிலேயே அசைவேதும் இல்லாதிருப்பதனையும் காண்கின்றாள்.அரசியல் தலைவர் அவ்வூருக்கும் வந்திறங்குகின்றார்.அவரிடம் செல்லும் அவள் தனது வயிற்றில் இருக்கும் குழந்தையின் உயிருக்காக தன்னுடலை வெடிப்பதனை நிறுத்துகின்றாள்.

துணுக்குகள் 
50,000 ஆயிரம் அமெரிக்க டாலர்கள் செலவில் 15 நாட்களில் வெளிவந்த திரைப்படம்.

மேற்கோள்கள்

வெளியிணைப்புகள் 
சர்வதேச திரைப்படத் தரவுத் தளத்தில்
Official Website
Santosh Sivan on low budget filmmaking
How John Malkovich God-Fathered Sivan's The Terrorist
Interim Report of the Jain Commission of Inquiry into the Assassination of Shri Rajiv Gandhi

1999  தமிழ்த் திரைப்படங்கள்
இந்தியத் தமிழ்த் திரைப்படங்கள்
ராஜீவ் காந்தி கொலை பற்றிய படைப்புகள்
நடபைரவி

நடபைரவி கருநாடக இசையின் 20 ஆவது மேளகர்த்தா இராகமாகும். அசம்பூர்ண மேள பத்ததியில் 20 ஆவது இராகத்தின் பெயர் நாரீரீதிகௌள. இந்துஸ்தானி இராகத்தில் இதற்கு ஈடானது அசாவேரி தாட் ஆகும்.

இலக்கணம்

 வேத என்றழைக்கப்படும் 4 வது சக்கரத்தில் 2 ஆவது இராகம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.
 ரி, நி ஆகிய சுரங்கள் தீர்க்கமாக இசைக்கப்படுகின்றன.

சிறப்பு அம்சங்கள்
 இதன் க, ம, ப, த, நி முறையே கிரக பேதத்தின் வழியாக சங்கராபரணம் (29), கரகரப்பிரியா (22), தோடி (08), மேசகல்யாணி (65), ஹரிகாம்போஜி (28) ஆகிய மேளங்களைக் கொடுக்கும் (மூர்ச்சனாகாரக மேளம்).
 இதன் மத்திமத்தை பிரதி மத்திமமாக மாற்றினால் இராகம் சண்முகப்பிரியா (56) ஆகும்.
 இதன் காந்தாரத்தை அந்தர காந்தாரமாக மாற்றினால் இராகம் சாருகேசி (26) ஆகும்.
 ஐரோப்பிய இசையிலும், கிரேக்க இசையிலும் இதற்கு ஈடான இசை அமைப்பு இருப்பதாக அறியவருகிறது.
 இந்த இராகம் மேலைத்தேய இசையின் Natural Minor Scale இற்கு இணையானது.

உருப்படிகள்

ஜன்ய இராகங்கள்
நடபைரவியின் ஜன்ய இராகங்கள் இவை.

திரையிசைப் பாடல்கள்
நடபைரவி இராகத்தில் அமைந்த சில திரையிசைப் பாடல்கள்:

 அம்மாவும் நீயே அப்பாவும் நீயே :- களத்தூர் கண்ணம்மா
 திருக்கோயில் வாசலில்  :- முத்து
 வசீகரா :- மின்னலே

மேற்கோள்கள்

மேளகர்த்தா இராகங்கள்
கீரவாணி

கீரவாணி (Keeravani) என்பது கருநாடக இசையில் 21வது மேளகர்த்தா இராகம்.  அசம்பூர்ண மேள பத்ததியில் இந்த இராகத்தின் பெயர் கிரணாவளி. விரிவான ஆலாபனைக்கு இடம் கொடுப்பதுடன், பக்தி சுவையையும் வெளிப்படுத்தும். எப்போதும் பாடலாம்.

இலக்கணம்

 வேத என்றழைக்கப்படும் 4வது சக்கரத்தில் 3வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சுத்த தைவதம் (த1) , காகலி நிஷாதம் (நி3) ஆகிய சுரங்கள் வருகின்றன.

சிறப்பு அம்சங்கள்
 பிரதியாகத கமகம் இந்த இராகத்தின் சாயலை நன்கு வெளிப்படுத்தும்.
 இதன் மத்திமத்தை பிரதி மத்திமாக மாற்றினால் இராகம் சிம்மேந்திரமத்திமம் ஆகும்.
 இது ஒரு மூர்ச்சனாகாரக மேளம். இதன் மத்திமம், பஞ்சமம், தைவதம் முறையே கிரக பேதத்தின் வழியாக ஹேமவதி (58), வகுளாபரணம் (14), கோசலம் (71) இராகங்கள் கொடுக்கும்.
 மேல்நாட்டு இசையில் ஹார்மோனிக் மைனர் (Harmonic Minor Scale) என்பது கீரவாணி இராகமே.

உருப்படிகள்
 கிருதி	: கலிகியுண்டேகதா	: ஆதி		: தியாகராஜ சுவாமிகள்.
 கிருதி	: இன்னமும் சந்தேக	:மிஸ்ர சாபு	: கோபாலகிருஷ்ண பாரதியார்
 கிருதி	: தேவி நீயே		: ஆதி		: பாபநாசம் சிவன்.
 கிருதி	: வேலவா வினை தீர	: மிஸ்ர ஜம்பை	: கோடீஸ்வர ஐயர்.
 கிருதி	: உனை நம்பினேன் ஐயா	: ஆதி		: முத்துத் தாண்டவர்.

ஜன்ய இராகங்கள்
கீரவாணியின் ஜன்ய இராகங்கள் இவை.

 குலபூஷணி
 சாமந்தசாளவி
 கல்யாணவசந்தம்
 நாகதீபரம்
 ரிஷிப்பிரியா
 உகவாணி
 சந்திரிகா
 சிவிகா
 பானுப்பிரியா
 ஸ்ரோத்தஸ்வினி
 கதரம்

திரையிசைப் பாடல்கள்
கீரவாணி இராகத்தில் அமைந்த சில திரையிசைப் பாடல்கள்:
 " பாட்டு பாடவா பாடம் சொல்லவா... " - 
 " போவோமா ஊர்கோலம்... " - சின்னத்தம்பி
 " என்னைத் தாலாட்ட வருவாளா... " - காதலுக்கு மரியாதை
 " நெஞ்சுக்குள்ளே இன்னாரென்று... "- பொன்னுமணி
 " கீரவாணி... "- பாடும் பறவைகள்
 " மாங்குயிலே... "- கரகாட்டக்காரன்
எவனோ ஒருவன்-அலைபாயுதே

மேற்கோள்கள்

மேளகர்த்தா இராகங்கள்
கரகரப்பிரியா

கரகரப்பிரியா (கரஹரப்பிரியா) கருநாடக இசையின் 22 வது மேளகர்த்தா இராகம். அசம்பூர்ண மேள பத்ததியில் சிறீராகம் 22 வது இராகமாகக் கொள்ளப்படுகிறது. இந்துஸ்தானி இசையில் இதற்கு "காபிதாட்" என்பது பெயர்.

இலக்கணம் 

 வேத என்றழைக்கப்படும் 4 வது சக்கரத்தில் 4 வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), சாதாரண காந்தாரம்(க2), சுத்த மத்திமம்(ம1), பஞ்சமம், சதுஸ்ருதி தைவதம்(த2), கைசிகி நிஷாதம் (நி2) ஆகிய சுரங்கள் வருகின்றன.

சிறப்பு அம்சங்கள் 
 பிரத்தியாகத கமகம் இவ்விராகத்திற்கு அழகைக் கொடுக்கும்.
 கருணைச் சுவையைக் கொண்டது. விரிவான ஆலாபனைக்கு இடம் கொடுக்கும் இராகம். எப்போதும் பாடலாம்.
 இவ்விராகமே பழமையான சாமகானத்தை ஒத்து இருப்பதாக கூறப்படுகிறது.
 இதற்கு நேர் பிரதி மத்திம இராகம் ஹேமவதி (58).
 இது ஒரு மூர்ச்சனாகாரக மேளம். இதன் ரி, க, ம, ப, நி முறையே கிரக பேதத்தின் வழியாக ஹனுமத்தோடி, மேசகல்யாணி, ஹரிகாம்போஜி, நடபைரவி, தீரசங்கராபரணம் ஆகிய மேளங்களைக் கொடுக்கும்.
 தியாகராஜர் இந்த இராகத்தில் பல கிருதிகளை இயற்றியுள்ளார்.

உருப்படிகள் 
 கிருதி : சக்கனிராஜ		: ஆதி		: தியாகராஜர்
 கிருதி	: பக்கல நிலபடி			: மிஸ்ர சாபு	: தியாகராஜர்.
 கிருதி	: என்ன செய்தாலும்		: ஆதி		: பாபநாசம் சிவன்
 கிருதி	: கண் பாரய்யா			: ஆதி		: கோடீஸ்வர ஐயர்
 கிருதி	: மாயவித்தை செய்வோனே	: ஆதி		: முத்துத் தாண்டவர்

ஜன்ய இராகங்கள் 
கரகரப்பிரியாவின் ஜன்ய இராகங்கள் இவை.

திரையிசைப் பாடல்கள் 
கரகரப்பிரியா இராகத்தில் அமைந்த சில திரையிசைப் பாடல்கள்:

 " மாதவிப் பொன்மயிலாள்... "       -  இரு மலர்கள் 
 " மழை வருது மழை வருது... "     - மை டியர் மார்த்தாண்டன்
 " மாப்பிள்ளைக்கு மாமன் மனசு... "  - நெற்றிக்கண் 
 " தானா வந்த சந்தனமே... "        - ஊரு விட்டு ஊரு வந்து
 "பூங்காற்று திரும்புமா..." :- முதல் மரியாதை

மேற்கோள்கள்

மேளகர்த்தா இராகங்கள்
தமிழ்ப் பெண் எழுத்தாளர்களின் பட்டியல்

தமிழ் இலக்கிய உலகப் பெண்களை நினைத்தால் மனதில் உடனே தோன்றுபவர் ஒளவையார்தான். இதையடுத்து ஆண்டாள், காக்கைப் பாடினியார், காரைக்கால் அம்மையார் போன்று ஒரு சிலரே தெரிந்தவராக உள்ளனர். தமிழ் இலக்கியங்களில் ஆதி மந்தியார், குற மகள் இளவெயினியார், வெறிபாடிய காமக் கண்ணியார், கீரன் எயிற்றியார், ஒக்கூர் மாசாத்தியார், காவற்பெண்டு, நக்கண்ணையார், குமுழி ஞாழல் நப்பசையார், வெள்ளி வீதியார், பூதப்பாண்டியனின் உள்ளங் கவர்ந்த பெருங்கோப்பெண்டு, பாரிமகளிர் என்று தமிழ்ப் பெண்பாற் புலவர்களின் பட்டியல் நீளமானது. 

நாகூரைச் சேர்ந்த சித்தி ஜூனைதா பேகம் என்ற பெண்மணிதான் முதல் தமிழ் முஸ்லிம் பெண் எழுத்தாளர். இவர் எழுதிய முதல் சிறுகதை, 1929ஆம் ஆண்டு  தாருல் இஸ்லாம் இதழில் வெளிவந்தது.

தமிழ்ப் பெண் எழுத்தாளர்கள் பட்டியல்
 அம்பை
 உமா மகேஸ்வரி
 எம். பகீரதி 
 கிருத்திகா
 குட்டி ரேவதி
 சந்திரவதனா
 சந்திரா இரவீந்திரன்
 சல்மா
 சித்தி ஜூனைதா பேகம்
 சுகிர்தராணி
 சு. தமிழ்ச்செல்வி
 சே. கல்பனா
 தமிழ்நதி
 தி. பரமேசுவரி
 நளாயினி தாமரைச்செல்வன்
 பாமா
 புதியமாதவி
 தாட்சாயணி
 மதுமிதா
 ரஜினி பெத்துராஜா
 லீனா மணிமேகலை
 வேதா இலங்காதிலகம்
 ஜெயந்தி சங்கர்
 அ.ரோஸ்லின்
 ஈழவாணி
 மித்ரா அழகுவேல்
 நிதா எழிலரசி
 மோனிகா
 தர்மினி
 மீனா கந்தசாமி
 சு. தமிழ்செல்வி
 மங்கை
 பெருந்தேவி
நறுமுகை தேவி
சக்திஜோதி
திலகபாமா
ரேவதி முகில்
தொழில் நிறுவனங்கள்

தொழில் நிறுவனம்(business organization) எனப்படுவது இலாபத்தினை உழைப்பதற்காக தனியாளாகவோ அல்லது கூட்டாகவோ வணிகத்தினை நடாத்துவதற்காக உருவாக்கப்படும் சட்டபூர்வமான அமைப்பு ஆகும்.

இத்தகைய நிறுவனங்கள் இலாபநோக்கற்ற நிறுவனங்களிலிருந்து முழுமையாக வேறுபடும். தொழில் நிறுவனத்தின் அமைப்பாக்கத்திற்கு பௌதீகவளம், மனிதவளம், நிதிவளம் மற்றும் தகவல்வளம் என்பன அவசியமாகும். இவ் வளங்களினைக் கொண்டு தொழில் நிறுவனங்களானது உற்பத்தி, கொள்வனவு, விற்பனை, சேவைகள் வழங்குதல் போன்ற நடவடிக்கையில் ஈடுபடுகின்றன.

நிறுவனங்களின் வகைகள்
நபர்களின் எண்ணிக்கை,கடன் பொறுப்புக்கள் தொடர்பில் பின்வருமாறு தொழில் நிறுவனங்கள் வகைப்படுத்தப்படும்:
தனியாள் வணிகம் - தனியொருவரால் நடத்தப்படுவது. இதன் காரணத்தால் உண்மையில் நிறுவன வகைக்குள் அடங்காது.
பங்குடைமை
வரையறுக்கப்பட்ட நிறுவனம் (LLC, Ltd.). 
கூட்டுத்தாபனம் (Inc., Co., Corp.).
கூட்டுறவு சங்கம்

வணிக நிறுவனங்கள்

மேற்கோள்கள்

ar:قانون تجاري
bar:Rechtsform
bg:Търговско право
bs:Trgovačko pravo
ca:Dret mercantil
cs:Obchodní právo
da:Erhvervsjura
el:Εμπορικό Δίκαιο
eo:Komerca juro
et:Äriühing
eu:Merkataritza zuzenbide
fa:حقوق تجارت
fr:Droit commercial
hr:Trgovačko pravo
hu:Gazdasági társaság
id:Badan Usaha
ko:상법
ms:Undang-undang komersil
nl:Handelsrecht
pl:Prawo handlowe
ro:Drept comercial
sh:Privredno pravo
sk:Obchodné právo
sv:Handelsrätt
தலதா மாளிகை குண்டுவெடிப்பு

ஜனவரி 1998இல் லொறியொன்றில் வந்த தற்கொலைக் குண்டுகாவிகளினால் தலதா மாளிகை தாக்குதலுக்குள்ளானது. இச்சம்பவத்தில் 11 பேர் உயிரிழந்ததோடு பெளத்த சமயத்தின் புனிதத் தலமான தலதா மாளிகை சேதமடைந்தது.  இக்குண்டு வெடிப்பை தமிழீழ விடுதலைப் புலிகள் நிகழ்த்தினார்கள் என்று அரசு குற்றம் சுமத்தியது.

உசாத்துணை 
 http://news.bbc.co.uk/2/hi/50366.stm

விடுதலைப் புலிகள் மீதான விமர்சனங்கள்
பொசுனியா (பிரதேசம்)

பொசுனியா என்பது வரலாற்றுப்படியும் புவியியல்படியாகவும் நன்கு அறியப்பட்ட இன்றைய பொசுனியாவும் எர்செகோவினாவினது வடக்கு பிரதேசமாகும். இது பிரதானமாக அல்ப்சு மலைச்சார்ந்த பிரதேசத்தில் அமைந்துள்ளது. சாவா, டிரினா என்ற இரு நதிகள் இதன் வடக்கு மற்றும் கிழக்கு எல்லைகளை அமைக்கிறது. இதன் தெற்கு எல்லையாக எர்செகோவினா பிரதேசம் காணப்படுகிறது.

பொசுனியா சுமார் 41,000 ச.கி.மீ. அளவுடையதாகும் மேலும் இது இன்றைய பொசுனியாவும் எர்செகோவினாவினது பரப்பளவின் 80%த்தை பிடிக்க்கிறது. எர்செகோவினாவுக்கும் பொசுனியாவுக்குமிடையில் எல்லை ஒன்று கிடையாது.

இவ்விரு பிரதேசங்களும்(பொசுனியாவும் எர்செகோவினாவும்) கூட்டாக பொசுனியா என அழைக்கப்பட்டு வந்துள்ளன.

வரலாறு 

பொச்சுனியா மத்திய காலத்தில் காணப்பட்ட 6 சேர்பிய மாகாணங்களில் ஒன்றாகும். அது பல அரசுகளின் ஆட்சியின் கீழ் காணப்பட்டது. 12 வது நூற்றாண்டிலிருந்து குயிலின் என்ற இனத்தவர்கள் இங்கு ஒரு சுதந்திர நாட்டை உருவாக்கினாகள். 1360களில் பொசுனிய இராச்சியம் இன்றைய எர்செகோவினா பிரதேசத்தையும் உள்ளடக்கி காணப்பட்டது. 1463–1878 காலத்தில் ஒட்டோமான் பேரரசின் கீழ் இது காணப்பட்டது. 1853 இல் ஆப்போதைய அரசிய மாற்றங்கள் காரணமாக இப்பிரதேசம் "பொசுனியாவும் எர்செகோவினாவும்" என்ற பெயரை பெற்றது.

மேற்கோள்கள்

பொசுனியாவும் எர்செகோவினாவும்
சாருகேசி

சாருகேசி கருநாடக இசையின் 26ஆவது மேளகர்த்தா இராகம். அசம்பூர்ண மேள பத்ததியில் இந்த இராகத்தின் பெயர் தரங்கிணி.

இலக்கணம் 

 பாண என்றழைக்கப்படும் 5 ஆவது சக்கரத்தின் 2 ஆவது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

சிறப்பு 
 சர்வஸ்வர கமக வரிக இராகம்.
 பிரத்தியாகத கமகம் இந்த இராகத்திற்கு அழகைக் கொடுக்கின்றது.
 கருணைச்சுவை நிரம்பியது. எப்பொழுதும் பாடலாம்.
 இதன் பூர்வாங்கம் சங்கராபரணத்தைப் போன்றும், உத்தராங்கம் தோடியைப் போன்றும் இருப்பது கவனிக்கத்தக்கது.
 மூர்ச்சனாகாரக மேளம். இதன் மத்திம, பஞ்சம, நிஷாத சுரங்கள் கிரக பேதத்தின் வழியக முறையே கௌரிமனோகரி (23), நாடகப்பிரியா (10), வாசஸ்பதி (64) ஆகிய மேளங்களைத் தோற்றுவிக்கின்றன.
 இதன் எண்ணைத் திருப்பிப் போட்டால் (62), இதன் பிரதி மத்திம மேளமாகிய ரிஷப்பிரியா கிடைக்கும்.

உருப்படிகள் 
 கிருதி	: ஆடமோடிகல	: ஆதி		: தியாகராஜர்.
 கிருதி		: நீதானப்பா	: ஆதி		: கோடீஸ்வர ஐயர்.
 கிருதி		: வழி காட்டும்	: ஆதி		: பெரியசாமி தூரன்.
 கிருதி		: ஆடிய வேடிக்கை	: மிஸ்ர ஜம்பை	: முத்துத் தாண்டவர்.
 கிருதி		: சக்தி எனக்குள்	: ஆதி		: இலட்சுமணபிள்ளை.
 இன்னும் என் மனம்... - லால்குடி ஜெயராமன்

ஜன்ய இராகங்கள் 
சாருகேசியின் ஜன்ய இராகங்கள் இவை.

 கன்னடபஞ்சமம்
 கலஹம்ச
 தரங்கிணி
 ராகசூடாமணி
 மதூளிகா
 கலகண்டதொனி
 சாருகுந்தளா
 கோமளாங்கி
 மிருட்டாணி
 பகவதி

திரையிசைப் பாடல்கள் 
சாருகேசி இராகத்தில் அமைந்த சில திரையிசைப் பாடல்கள்:

 மன்மத லீலையை வென்றாருண்டோ..-  ஹரிதாஸ்
 ஆடல் காணீரோ.. - மதுரை வீரன்
 வசந்த முல்லை போலே - சாரங்கதாரா
 ஆடல் கலையே தெய்வம் தந்தது - ஸ்ரீ ராகவேந்திரா
 சம்சாரம் அது மின்சாரம் - சம்சாரம் அது மின்சாரம்
 தூது செல்வதாரடி - சிங்கார வேலன்
 உதயா உதயா - உதயா
 தாலாட்டும் காற்றே - பூவெல்லாம் உன் வாசம்
 ஏதோ ஏதோ ஒன்று - எனக்கு 20 உனக்கு 18

 மண மாலையும் மஞ்சளும் சூடி - வாத்தியார் வீட்டுப் பிள்ளை
 மயங்கினேன் சொல்லத் தயங்கினேன் - நானே ராஜா நானே மந்திரி
 நெஞ்சில் நெஞ்சில் இதோ இதோ - எங்கேயும் காதல்

மேற்கோள்கள்

மேளகர்த்தா இராகங்கள்
சரசாங்கி

சரசாங்கி என்பது கருநாடக இசையில் 27வது மேளகர்த்தா இராகம். அசம்பூர்ண மேள பத்ததியில் சௌரசேனா என்று பெயர்.

இலக்கணம்

 பாண என்றழைக்கப்படும் 5 வது சக்கரத்தின் 3 வது மேளம்.
 இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், சுத்த தைவதம்(த1), காகலி நிஷாதம்(நி3) ஆகிய சுரங்கள் வருகிறன.

சிறப்பு அம்சங்கள்
 பிரத்தியாகத கமகம் இந்த இராகத்தின் களையை நன்றாகக் காட்டும்.
 கருணைச்சுவை நிரம்பியது. எப்பொழுதும் பாடலாம்.
 சர்வஸ்வர கமக வரிக இராகம்.
 இதற்கு நேர் பிரதி மத்திம இராகம் லதாங்கி (63).
 இது ஒரு மூர்ச்சனாகாரக மேளம்.  இதன் மத்திம, பஞ்சம முறையே கிரக பேதத்தின் வழியாக தர்மவதி, சக்ரவாகம் ஆகிய மேளங்களைக் கொடுக்கும்.

உருப்படிகள்
கிருதி	: மேனுஜூசி	: ஆதி		: தியாகராஜர்.
கிருதி		: மலையாதே மனமே	: ஆதி		: கோடீஸ்வர ஐயர்.
கிருதி		: உனது திருவடி		: ஆதி		: கோபாலகிருஷ்ண பாரதியார்.
கிருதி		: நிர்த்தமிடும்		: மிஸ்ர ஜம்பை	: முத்துத் தாண்டவர்.
கிருதி		: நீ பாதமுல	: ஆதி		: மைசூர் வாசுதேவச்சாரியார்.

ஜன்ய இராகங்கள்
சரசாங்கியின் ஜன்ய இராகங்கள் இவை.

 நளினகாந்தி
 கமலாமனோகரி
 பத்மராகம்
 சிம்ஹவாகினி
 சுரசேனா
 ஹரிப்பிரியா
 கெங்காதரங்கிணி
 குசுமப்பிரியா
 பாநுகிரணி
 ரெத்னாபரணி
 நீலமணி
 வாசந்தி
 சுதனம்
 மந்தகரஜினி

திரையிசைப் பாடல்கள்
சரசாங்கி இராகத்தில் அமைந்த சில திரையிசைப் பாடல்கள்:

 தானம்தன கும்மிகொட்டி :- அதிசயப் பிறவி

மேற்கோள்கள்

மேளகர்த்தா இராகங்கள்
கினி

கினி அல்லது கினி குடியரசு என்பது மேற்கு ஆபிரிக்காவில் உள்ள ஒரு நாடாகும். இது கினி-பிசாவு, செனகல் என்பற்றை வடக்கிலும், மாலியை வடகிழக்கிலும், ஐவரி கோஸ்ட்டை தென் கிழக்கிலும் லிபியாவை தெற்கிலும், சியெரா லியானை மேற்கிலும் தனது எல்லைகளாக கொண்டுள்ளது. மேற்கில் அத்லாந்திக் சமுத்திரத்தை நோக்கியவாறு உள்ளது. இது நைஜர் நதி, செனகல் நதி, கம்பியா நதி என்பவற்றின் ஊற்றுப்பிரதேசங்களை கொண்டுள்ளது. இது ஒரு முன்னாள் பிரெஞ்சுக் குடியேற்ற நாடாகும். விடுதலைக்கு முன்னர் இது பிரெஞ்சு கினி என்று அழைக்கப்பட்டது. முன்னர் கினி என்பது சகாராவுக்கு தெற்கேயுள்ள ஆபிரிக்க மேற்குக் கரைக்கு வழங்கப்பட்ட பெயராகும். இது பெர்பிய மொழியில் "கருப்பர்களின் நிலம்" என்ற பொருள் கொண்ட பதத்தில் இருந்து வருவதாகும். 10.5 மில்லியமன் மக்கள் தொகை கொண்ட நாடான கினி 245,860 சதுர கிலோமீட்டர்கள் பரப்பளவு கொண்டுள்ளது

மேற்கோள்கள்

கினி
ஐக்கிய நாடுகள் சபையின் உறுப்பு நாடுகள்
கீரைகளின் பட்டியல்

இது பச்சையாகவோ அல்லது சமைத்ததாகவோ, முதன்மையாக அவற்றின் இலைப் பாகங்களை உண்பதற்காக வளர்க்கப்படும் அல்லது அறுவடை செய்யப்படும் கீரைகளின் பட்டியல் (list of leaf vegetables) ஆகும். ஆர்கனோ போன்ற சுவைப் பொருட்களாக, தேசிக்காய் போன்ற மருத்துவ நோக்கங்களுக்காக அல்லது தேநீர் போன்ற உட்செலுத்துதல்களில் பயன்படுத்தப்படும் இலைகள் இந்தப் பட்டியலில் சேர்க்கப்படவில்லை.

கீரைகள்

 அகத்திக் கீரை
 அரைக்கீரை
 ஆரைக்கீரை
 இலைக்கோசு
 கடுகுக் கீரை
 கரிசலாங்கண்ணி
 மஞ்சள் கரிசலாங்கண்ணிக் கீரை 
 காசினிக்கீரை
 காணாந்தி
 காரை
 குப்பை மேனி
 குமுட்டிக் கீரை
 குல்லை
 குறிஞ்சா
 குறுத்தக்காளிக்கீரை
 கொத்தமல்லிக்கீரை, மல்லிக்கீரை
 கொய்லாக்கீரை - lasia spionsa 
 அப்ப கோவை; கோவைக்கீரை
 சண்டிக் கீரை 
 சண்டியிலை
 சிறுகீரை
 சுண்ணாம்புக் கீரை
 தண்டுக்கீரை
 பருப்புக்கீரை - portulaca oleracea
 திருநீற்றுப்பச்சை
 தூதுவளை
 நறுஞ்சுவைக் கீரை - Asystasia gangetica
 நொச்சி
 பசளிக் கீரை
 பண்ணைக் கீரை, மயில் கீரை,  மகிலிக்கீரை
 பயிரி
 பரட்டைக்கீரை
 பிரண்டை
 புதினாக்கீரை
 புரோக்கோலி
 புளிச்சகீரை 
 பூக்கோசு 
 தேங்காய்ப்பூக்கீரை
 பொன்னாங்காணி
 மணத்தக்காளிக் கீரை
 முசுட்டை
 முசுமுசுக்கை
 முட்டைக்கோசு
 முடக்கற்றான் கீரை
 முருங்கைக்கீரை
 முல்லை
 முள்ளங்கிக்கீரை
 முளைக்கீரை
 லீக்ஸ்
 வல்லாரை
 வெந்தயக்கீரை
 தற்போதுள்ள பெயர்: Ouret lanata
 Areva lanata (பழையப் பெயர்) 
 Pisonia umbellifera - சான்று2
 Lettuce tree, Bird-Lime Tree, Bird catcher Tree - சான்று1

காட்சியகம்

மேற்கோள்கள்

வெளியிணைப்புகள் 
 தமிழில் கீரைகளின் குறிப்புகளையும் , தாவரவியல் பெயர்களோடு அறிய இயலும் இணையதளம்

 
உணவு தொடர்பான பட்டியல்கள்
சுவைப்பொருட்களின் (பலசரக்குகளின்) பட்டியல்



அ 
 அதிமதுரம்-licorice

இ 
 இஞ்சி - Ginger
 இலவங்கப்பட்டை/கறுவாப்பட்டை - Clove

உ 
 உப்பு - salt
 உள்ளி

ஒ 
 ஓமம் - bishop's weed

எ 
 எள்

ஏ 
 ஏலம் - cardamon

க 
 கடுகு - mustard
 கருஞ்சீரகம் - nigella seeds
 கசகசா-poppy
 கசுதூரி - musk
 கடுக்காய்
 கரியல் - Caper
 கிராம்பு -cloves 
 குங்குமப்பூ -saffron

ச 
 சர்க்கரை, சீனி - sugar
 சீரகம் - cumin
 சோம்பு - anise
 சாதிக்காய் -nutmeg
 சவ்வரிசி- sago

ந 
 நட்சத்திர சோம்பு - star anise
 நன்னாரி - சரசபரில்ல
 நொய்யரிசி - grit

ப 
 புளி - tamarind
 பெருஞ்சீரகம் - fennel
 பெருங்காயம் - :en:Asafoetida
 பூண்டு

ம 
 மிளகாய்த்தூள் - chilli powder
 மிளகு - pepper
 மஞ்சள் - turmeric
 மல்லி - coriander

வ 
 வசம்பு- acorus
 வால்மிளகு- tailpepper
 வெங்காயம் - onion
 வெட்டுக்காய் பூண்டு, உள்ளி, பூண்டு - garlic
 வெந்தயம் - dill,fenugreek,methi
 வெல்லம் - jaggery
 வாதுமை



உணவுகள்
சுவைப்பொருட்கள்
உணவு தொடர்பான பட்டியல்கள்
நோய்கள் பட்டியல்

Communicable

ஆ  
ஆல்சைமர் நோய்

இ  
 இரத்த அழுத்தம் - Blood Pressure
 இரத்த ரோகம்,பித்தக் குருதி - haemorrhage
 இருமல் - cough
 இருதய நோய் - heart disease
 இருத்த வாந்தி - haematemesis
 இடுப்பு வலி - back pain

ஈ 
 ஈழை நோய் - Asthma
 ஈறு நோய்

உ 
 உலகம்பரவு நோய் - Pandemic disease

ஊ

எ 
 எய்ட்சு - AIDS

ஏ

ஐ

ஒ 
 ஒவ்வாமை - allergy

ஓ

க  
 காச நோய்
 காலரா
 கிளமிடியா
 காமாலை
 கொள்ளை நோய் - Epidemic disease
 குடற்புண் - Ulcer

ங

ச  
 சிக்குன்குனியா
 சிபிலிசு
 சொறி, சிரங்கு
 சிறுநீரக செயலிழப்பு - Renal Failure
 சிறுநீரகக் கல் - Kidney stones
 சின்னமுத்து - Measles

ஞ

ட  
 டெங்கு காய்ச்சல்

ண

த 
 தடிமன்
 தலையிடி
 தைஃபசு - Typhus
 தைராய்டு நோய் - Thyroid disease

ந 
 நிணநீர் பைலேரியாசிசு
 நீரிழிவு நோய் sugar
 நாடாப்புழு நோய்த்தொற்று - Tapeworm infection

ப 
 புற்று நோய் - cancer
 பெரியம்மை
 பறவைக் காய்ச்சல்
 பல் சொத்தை
 புரையழற்சி - Sinusitis
 PODUKU Dandruff

ம 
 மலேரியா
 மூளையழற்சி - Meningitis
 மூட்டுவலி - Arthritis
 மலச்சிக்கல் - Constipation
 mullanthandu vali
((mucor))

ய

ர

ல 

 வாதம் - 
 விரைவாதம் -  
 வெண் படை நோய்
 விழிவெண்படல அழற்சி - Conjunctivitis

ழ

ள

ற

ன

வெளி இணைப்புகள்
List  from Health on the Net Foundation, available in several languages
 List  from National Institutes of Health



நோய்கள்
தவளைக்கால் இறைச்சி

தவளைக்கால் இறைச்சி (Frog legs) என்பது பிரெஞ்சு, சீன, வியட்நாம் சமையலில் விரும்பப்படும் இறைச்சியாகும்.  இந்த இறைச்சி பிற நாடுகளில் அதிகம் உண்ணப்படாவிட்டாலும், இதன் சுவை பலராலும் உண்ணப்படும் கோழி இறைச்சி போன்று இருக்கும். பெரும்பாலும், பின்காலின் மேற்பகுதியே சமையலுக்கு பயன்படுகின்றது.

மேற்கோள்கள்

இறைச்சி
தவளைகள்
விலங்குப் பொருட்கள்
கங்காரு இறைச்சி

கங்காரு இறைச்சி என்பது ஆஸ்திரேலியாவில் வாழும் கங்காரு மிருகத்திடம் இருந்து பெறப்படும் இறைச்சி ஆகும். இது பெரும்பாலும் காட்டில் வாழும் கங்காருவை வேட்டையாடிப் பெறப்பட்ட இறைச்சியேயாகும்.  இதை ஆத்திரேலிய ஆதிவாசிகள் தம் உணவாக நெடுங்காலமாக உட்கொண்டு வருகின்றனர். இப்பொழுது ஜெர்மனி போன்ற ஐரோப்பிய நாடுகளிலும் கங்காரு இறைச்சிக்கு வரவேற்பு உள்ளது. முதலில் அவுஸ்திரேலியா காட்டில் வேட்டையாடி ஏற்றுமதி செய்தது, 2010ஆம் ஆண்டில் 55 நாடுகள் ஏற்றுமதி செய்துள்ளனர்.

மேற்கோள்கள் 
 

இறைச்சி
விலங்குப் பொருட்கள்
பழங்களின் பட்டியல்



அ 
 அன்னாசி
 அன்னமுண்ணாப்பழம்
 அத்திப்பழம்
 அரைநெல்லி
 அவுரிநெல்லி
 அரசம் பழம்
 அணிஞ்சில் பழம்

ஆ 
 ஆரஞ்சுப் பழம்
 ஆலம்பழம்
 ஆப்பிள்பழம்
 ஆனாப் பழம்

இ 
 இலந்தைப்பழம்
 இலுப்பைப்பழம்
 இறம்புட்டான்
 இச்சலம் பழம்

ஈ 
ஈச்சம்பழம்

உ 
 உலுவிந்தம் பழம்

எ 
 எலுமிச்சம்பழம்

க 
 கடார நாரத்தங்காய்/பெரு நாரத்தாங்காய் - Pamelo, Grape fruit
 கரம்பைப் பழம்
 கரையாக்கண்ணிப் பழம்
 காரப் பழம்
 கிளாப் பழம்
 கூளாம் பழம்
 கொய்யாப்பழம்
 கொறுக்காய்ப்புளி (Gambooge)
 குழிப்பேரி Peach

ச 
 சாத்துக்குடி
 சிறுநெல்லி - star grossberry
 சிமையத்தி
 சீமை இலுப்பைப்பழம் - Sapodilla plum
 சீத்தாப்பழம்
 சூரைப் பழம்
 செம்புற்றுப்பழம் (strawberry)

த 
 தக்காளி
 திராட்சை
 திரினிப்பழம்
 துடரிப்பழம்
 தோடம்பழம்
 தேசிக்காய்

ந 
 நறுவிலிப்பழம்
 நாவற்பழம் -
 நாகப்பழம்
 நெல்லி
 நுரைப்பழம் - Logan

ப 
 பலாப்பழம்
 பனம்பழம்
 பனிச்சம் பழம்
 பப்பாளிப்பழம்
 பாலைப்பழம்
 புற்றுப்பழம் (Raspberry)
 புளியம்பழம்
 புலாந்திப் பழம்
 பூலாப் பழம்
 பிளம்பசு
 பேரி
 பேரீச்சைப்பழம்

ம 
 மங்குசுத்தான்
 மசுக்குட்டிப் பழம்
 மாங்காய்நாரி—Spondias, Hog plum
 மாம்பழம்
 மாதுளம் பழம்
 முலாம் பழம் - Melon
 முதலிப்பழம்
 முரளிப் பழம்
 முள்நாறிப் பழம்
 முந்திரியப்பழம்

ர 
 ராஸ்பெரி

ல 
 லைச்சி  - Lychee

வ 
 வத்தகப் பழம் - water melon
 வாழைப்பழம் - Banana
 வில்வம்பழம்
 விளிம்பிப்பழம்
 விளாம்பழம்
 வீரைப் பழம்
 வேப்பம்பழம்
 வெள்ளரிப்பழம் - sliver melon
 வெண்ணைப் பழம் - avocados



இவற்றையும் பார்க்க 
 பழங்கள் படத் தொகுப்பு

வெளி இணைப்புகள் 
 பழங்கள் கலைக்களஞ்சியம் (Encyclopedia of fruits)

உணவுகள்
பழங்கள்
உணவு தொடர்பான பட்டியல்கள்
அடிப்படை இசைக் கலைச்சொற்களின் பட்டியல்

நாதம்
 ஸ்வரங்கள்
 இராகம்
 சுருதி
 லயம்
 ஆரோகணம்
 அவரோகணம்
 ஸ்தாயி
 பூர்வாங்கம்
 உத்தராங்கம்
 ஸ்வராவளி
 ஜண்டை வரிசை
 தாட்டு வரிசை
 தாளம்
 கமகம்
 அலங்காரம்
 அட்சரகாலம்
 ஆவர்த்தம்
 அன்னிய சுரம்
 சங்கதி
 தாது
 மாது
 திரியாங்கம்
 தாள நடைகள்
 பிரக்ருதி ஸ்வரங்கள்
 விக்ருதி ஸ்வரங்கள்

கருநாடக இசை
கருநாடக இசை குறித்த பட்டியல் கட்டுரைகள்